  Анжелика Тихонова корреспондент Удмуртиын пиналъёсты школае мыныны дасян понна 10 сюрс манетъем тыриськонэз 92 процентэз семьяос басьтӥзы ини. Со сярысь 5-тӥ гудырикошконэ журналистъёслы Россиысь Пенсиосъя фондлэн улосвыл ёзэтэныз кивалтӥсь Алексей Бельтюков вераз. 211 сюрслэсь трос пиналъёс понна Пенси фондлэн улосвыл ёзэтэз 2 миллиард 114 миллион манет сётӥз Россиын та тыриськонэз басьтон понна оглом 17 миллион куриськонъёс вуизы. Кун коньдэтысь со понна 204 миллиард манет висъязы. Али секытэн луэмзы бере ик учётэ султэм нылкышноослы но анайтэк яке атайтэк семьяосысь 8-17 аресъем нылпиослы толэзьлы быдэ тыриськись пособиосты сётъяны дасяськон мынэ. Удмуртиын со тыронъёсты 5 сюрслэсь трос кӧто нылкышноос но нылпизэс огназы будэтӥсь 34 сюрс анайёс яке атайёс басьтыны быгато.  Тегъёс: Мерлык Ижкар Удмуртия Россия пиналъёс коньдон  